HIKAYAT SAIF-AL-YEZAN. 217 



rih pua berkirim suratlah pada Raja Saif-al-Raad mengatakan 

 halnya itu, dengan kasakitannya itu yang dibuat olih Bernoh; 

 dan lagi pula Kemrih itu meminta tabib yang pandai kapada 

 Raja Saif-al-Raad. Maka Raja Saif-al-Raad pun mengantar- 

 lah tabib itu yang pandai. Maka tabib itu pun sampailah ka 

 negri Kemrih serta membri hormatlah pada Kemrih itu. Telah 

 tabib itu pun membri obat pada Kemrih, maka Kemrih, 

 itu pun sembohlah olihnya sadikit-sadikit. Maka Bernoh 

 itu pun tiadalah berhenti membubuhkan sehernya pada 

 Kemrih, maka Kemrih pun sakejap baik, dan sakejap sakit. 

 Itulah hal Kemrih; entah apa-kah yang diperbuat olih tabib 

 itu, maka adalah orang didalam istana itu membri tahu pada 

 Bernoh; demikian adanya marika itu. 



Telah itu, maka tersebutlah perkataan Saif-al-Yezan 

 dengan Akesah bermain-main didalam negri Raja jin itu. 

 Satelah sampailah tiga bulan lamanya maka kata Saif-al- 

 Yezan kapada Akesah, " Hei Akesah, bawalah aku ini ka negri 

 Ahmar, telah rindulah aku kapada Bernoh dan Sadon Zanji 

 itu." Satelah itu maka Akesah mengangkatlah Saif-al-Yezan, 

 ia bawa terbang. Maka antara itu Saif-al-Yezan pun menchium 

 bau-bauan yang terlalu amat harum baunya, maka kata Saif- 

 al-Yezan, " Hei Akesah, bauan apa-kah ini ?" Maka jawab 

 Akesah, " Bauan ini deripada suatu kebun." Telah tiada brapa 

 lamanya bau-bauan itu pun hilanglah, lennyaplah itu. Maka 

 terpandanglah olih Saif-al-Yezan pada suatu kebun terlalu 

 amat besarnya ampat persigi ; pada sasuatu persigi itu pintu, 

 maka pintunya terbuka pula. Telah, Saif-al-Yezan bertanya 

 pada Akesah itu. " Hei Akesah, kebun apa-kah ini ?" Maka 

 jawab Akesah, " Yang ampunya kebun itu ada suatu Raja 

 terlalu amat besar karajaannya, ialah yang ampunya kebun." 

 Maka berkata Saif-al-Yezan pada Akesah. " Bawalah aku 

 masok juga didalam kebun." Maka jawab olih Akesah, "Aku 

 tiada bolih masok didalam kebun itu deripada ampat pintu itu." 

 Maka kata Akesah, " Marilah kita lari deripada tempat ini, 

 kerna Raja itu terlalu amat pandai, lagi banyak nujumnya ; 

 lagi pun telah kebun itu pun diperbuatkan bagei anaknya 

 datang bermain-main, serta ia mandi, pada satahun sakali 

 R. A. Soc, No. 58, 1911. 



